Národná rada Slovenskej republiky

VI. volebné obdobie

Číslo: PREDS-442/2013

**592**

# Návrh

**na voľbu kandidáta na vymenovanie**

**za generálneho prokurátora Slovenskej republiky**

**Predkladá: Obsah:**

Ústavnoprávny výbor 1. Návrh uznesenia Národnej rady

Národnej rady Slovenskej republiky Slovenskej republiky

 2. Predkladacia správa

 3. Návrh kandidáta

 4. Uznesenie Ústavnoprávneho výboru

 Národnej rady Slovenskej republiky

**Bratislava jún 2013**

**Národná rada Slovenskej republiky**

VI. volebné obdobie

Číslo: PREDS-442/2013

Návrh

Uznesenie

Národnej rady Slovenskej republiky

z ............................

k návrhu na voľbu kandidáta na vymenovanie za generálneho prokurátora Slovenskej republiky

**Národná rada Slovenskej republiky**

podľa čl. 150 Ústavy Slovenskej republiky v znení neskorších predpisov a § 7 ods. 2 zákona č. 153/2001 Z. z. o prokuratúre v znení neskorších predpisov

**navrhuje**

prezidentovi Slovenskej republiky

vymenovať za generálneho prokurátora Slovenskej republiky kandidáta

 Meno a priezvisko počet hlasov

**Predkladacia správa**

Národná rada Slovenskej republiky podľa čl. 150 Ústavy Slovenskej republiky v znení neskorších predpisov a § 7 ods. 2 zákona č. 153/2001 Z. z. o prokuratúre v znení neskorších predpisov navrhuje prezidentovi Slovenskej republiky kandidáta na vymenovanie za generálneho prokurátora Slovenskej republiky.

Za generálneho prokurátora Slovenskej republiky môže byť podľa § 7 ods. 3 citovaného zákona vymenovaný len prokurátor, ktorý dosiahol vek najmenej 40 rokov, aspoň päť rokov vykonával justičnú prax a s vymenovaním súhlasí. Navrhnutý je kandidát, ktorý získa vo voľbe nadpolovičnú väčšinu hlasov prítomných poslancov.

Predseda Národnej rady Slovenskej republiky rozhodnutím č. 563 z 5. júna 2013 vyzval poslancov Národnej rady Slovenskej republiky, aby predložili návrhy kandidátov, určil formálne náležitosti návrhu a lehotu na ich predloženie. V určenom termíne bol predsedovi Národnej rady Slovenskej republiky predložený jeden návrh, ktorý obsahoval požadované náležitosti a príslušné dokumenty. Predseda Národnej rady rozhodnutím č. 568 zo 14. júna 2013 pridelil návrh Ústavnoprávnemu výboru Národnej rady Slovenskej republiky na prerokovanie a zaujatie stanoviska. Výbor rokoval o návrhu na 42. schôdzi 17. júna 2013, na ktorú pozval navrhovaného **JUDr. Jaromíra Čižnára.** Kandidát sa rokovania zúčastnil, predstavil zámer svojho pôsobenia vo funkcii a odpovedal na otázky členov Ústavnoprávneho výboru Národnej rady Slovenskej republiky.

Výbor uznesením č. 258 prijal k predloženému návrhu stanovisko. Konštatoval, že navrhnutý **JUDr. Jaromír Čižnár** **spĺňa podmienky voliteľnosti** ustanovené zákonom. Odporučil vykonať voľbu podľa § 39 v spojení s § 123 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky zo 17. júna 2011 č. 498.

Základné údaje o navrhovanom kandidátovi sú uvedené v predkladanom materiáli.

**Návrh**

**na voľbu JUDr. Jaromíra Čižnára za kandidáta na vymenovanie za generálneho prokurátora Slovenskej republiky**

**JUDr. Jaromír Čižnár**  krajský prokurátor v Bratislave

**Narodený (vek):** 1964 (49 rokov)

**Právnické vzdelanie:** 1982 až 1986 – Právnická fakulta Univerzity Komenského v Bratislave

**Justičná prax:** 24 rokov

**Navrhovateľ:** Róbert Madej

**Prílohy:** súhlas s kandidatúrou

 životopis

**Stanovisko** ústavnoprávneho výboru:  **spĺňa** ustanovené podmienky

**Ústavnoprávny výbor**

**Národnej rady Slovenskej republiky**

 42. schôdza

 Číslo: PREDS-442/2013

258

**Uznesenie**

**Ústavnoprávneho výboru Národnej rady Slovenskej republiky**

**zo 17. júna 2013**

k návrhu na voľbu kandidáta na vymenovanie za generálneho prokurátora Slovenskej republiky (tlač 592)

**Ústavnoprávny výbor Národnej rady Slovenskej republiky**

**A. konštatuje, že**

 navrhnutý na voľbu kandidáta na vymenovanie za generálneho prokurátora Slovenskej republiky

**JUDr. Jaromír Čižnár**

**spĺňa podmienky** ustanovené v § 7 ods. 3 zákona č. 153/2001 Z. z. o prokuratúre v znení neskorších predpisov;

**B. odporúča**

Národnej rade Slovenskej republiky

vykonať voľbu kandidáta na vymenovanie za generálneho prokurátora Slovenskej republiky podľa § 39 v spojení s § 123 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky zo 17. júna 2011 č. 498;

**C. poveruje**

 poslankyňu Národnej rady Slovenskej republiky **Annu Vittekovú** informovať Národnú radu Slovenskej republiky o prerokovaní návrhu kandidáta na vymenovanie za generálneho prokurátora Slovenskej republiky a o stanovisku ústavnoprávneho výboru;

**D. ukladá**

predsedovi výboru

predložiť predsedovi Národnej rady Slovenskej republiky návrh na voľbu kandidáta na vymenovanie za generálneho prokurátora Slovenskej republiky so stanoviskom Ústavnoprávneho výboru Národnej rady Slovenskej republiky.

 Róbert Madej v. r.

 predseda výboru

overovatelia výboru:

Anton Martvoň

Miroslav Kadúc

##